CELEX: 62007CN0547
Language: et
Date: 2007-12-07 00:00:00
Title: Kohtuasi C-547/07: 7. detsembril 2007 esitatud hagi — Euroopa Ühenduste Komisjon versus Poola Vabariik

23.2.2008   
            
            
               ET
            
            
               Euroopa Liidu Teataja
            
            
               C 51/35
            
         7. detsembril 2007 esitatud hagi — Euroopa Ühenduste Komisjon versus Poola Vabariik
   (Kohtuasi C-547/07)
   (2008/C 51/58)
   Kohtumenetluse keel: poola
   Pooled
   
      Hageja: Euroopa Ühenduste Komisjon (esindajad: D. Recchia ja K. Herrmann)
   
      Kostja: Poola Vabariik
   Hageja nõuded
   
               —
            
            
               Tuvastada, et kuna Poola Vabariik ei ole klassifitseerinud lindude erikaitsealadeks kõiki alasid, mis tunduvad ornitoloogiliste kriteeriumite järgi kõige sobivamad linnuliikide kaitseks, on Poola Vabariik rikkunud 2. aprilli 1979. aasta direktiivi 79/409/EMÜ loodusliku linnustiku kaitse kohta (1) artikli 4 lõigetest 1 ja 2 tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         Väited ja peamised argumendid
   Euroopa Liiduga ühinemisest alates on Poola Vabariik kohustatud ette nägema lindudele erikaitsealad.
   2004. aasta detsembris avaldati Poolas ornitoloogiline inventuur, mis käsitles üleeuroopalise tähtsusega lindude kaitset (IBA 2004), milles loetleti ornitoloogilistele kriteeriumitele tuginedes 140 linnuliikide kaitseks olulist ala.
   Poola Vabariik ei ole 15 IBA 2004 nimestikus nimetatud ala erikaitsealaks klassifitseerinud, ehkki Poola ametiasutused ei ole esitanud ühtegi teaduslikku uuringut, mis õigustaks nende alade kõrvalejätmist.
   Peale selle on 8 erikaitseala pindalad palju väiksemad kui nende vastandid IBA 2004 nimetikus ja nende piiridest väljaspool leidub alasid, mis tunduvad linnuliikide kaitseks kõige sobivamad IBA 2004 järgi.
   Sellele lisaks vähendasid Poola ametiasutused 2007. aasta septembris, ilma sellest komisjoni teavitamata, 5 ettenähtud erikaitseala pindala lindude kaitse seisukohast olulisel määral.
   
      (1)  EÜT L 103, lk 1.